**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**GRAD OTOK**

**KLASA:112-02/24-01/02**

**URBROJ:2196-3-24-02-3**

**Otok. 01. veljače 2024. godine**

**Javni natječaj za imenovanje pročelnika/ice Upravnog odjela za komunalno gospodarstvo, poljoprivredu i pravne poslove objavljen u**

**„Narodnim novinama“ broj 13/2024, od 02. veljače 2024. godine**

**OPIS POSLOVA, PODACI O PLAĆI RADNOG MJESTA,**

**PRAVNI IZVORI ZA PRIPREMU KANDIDATA/KINJA ZA TESTIRANJE TE SADRŽAJ I NAČIN TESTIRANJA**

**1. Pročelnik/ica Upravnog odjela za komunalno gospodarstvo, poljoprivredu i pravne poslove**

**-**1 izvršitelj/ica na neodređeno vrijeme

**Opis poslova radnog mjesta**

*- planira, organizira, koordinira, usklađuje i vodi te odgovara za rad Upravnog odjela,*

*- sudjeluje u rješavanju strateških pitanja i obrađuje najsloženija stručna pitanja i o njima svoja mišljenja i prijedloge daje gradonačelniku i Gradskom vijeću*

*- donosi i potpisuje rješenja, akte i materijale upravnog odjela te daje upute ua rješavanje u najsloženijim upravnim stvarima*

*- prati stanje i primjenu propisa u određenim upravnim područjima iz djelokruga rada upravnog odjela i daje stručne upute za rad*

*- osigurava koordinaciju i suradnju u radu upravnog odjela s drugim pravnim osobama, drugim upravnim tijelima grada, drugim jedinicama lokalne samouprave, županije i tijelima državne uprave*

**Provjera znanja i sposobnosti bitnih za obavljanje poslova radnog mjesta pročelnika/ce Upravnog odjela za komunalno gospodarstvo, poljoprivredu i pravne poslove** **- pismena provjera znanja:**

Pitanja kojima se provjerava znanje i sposobnosti bitne za obavljanje poslova navedenog radnog mjesta temelje se na sljedećim pravnim izvorima:

* Zakon o lokalnoj i područnoj (regionalnoj) samoupravi („Narodne novine“, br.  [33/01](https://www.zakon.hr/cms.htm?id=260), [60/01](https://www.zakon.hr/cms.htm?id=261), [129/05](https://www.zakon.hr/cms.htm?id=262), [109/07](https://www.zakon.hr/cms.htm?id=263), [125/08](https://www.zakon.hr/cms.htm?id=264), [36/09](https://www.zakon.hr/cms.htm?id=265), [36/09](https://www.zakon.hr/cms.htm?id=266), [150/11](https://www.zakon.hr/cms.htm?id=267), [144/12](https://www.zakon.hr/cms.htm?id=268), [19/13](https://www.zakon.hr/cms.htm?id=285), [137/15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763), [144/20](https://www.zakon.hr/cms.htm?id=46702))
* Zakon o službenicima i namještenicima u lokalnoj i područnoj (regionalnoj) samoupravi („Narodne novine“, br. 86/08, 61/11, 4/18, 112/19)
* Zakon o plaćama u lokalnoj i područnoj(regionalnoj) samoupravi (NN 28/10, 10/23)
* Zakon o komunalnom gospodarstvu (NN 68/18, 110/18, 32/20)
* Zakon o javnoj nabavi (NN 120/16, 114/22)
* Zakon o poljoprivrednom zemljištu (NN20/18, 115/18, 98/19, 57/22)
* Zakon o općem upravnom postupku (NN 47/09, 110/21)
* Statut Grada Otoka (Službeni vjesnik Vukovarsko-srijemske županije broj 14/09., 4/13. i 6/18. i Službeni vjesnik Grada Otoka broj 02/20., 02/21., i 03/21.- pročišćeni tekst)

**Podaci o plaći**

Plaća pročelnika/ce utvrđena je u visini umnoška koeficijenta složenosti poslova 3,00 za radno mjesto pročelnika upravnog odjela (uvećan za 0,5% za svaku navršenu godinu radnog staža) i osnovice za izračun plaće, sukladno Odluci o određivanju koeficijenata za obračun plaće službenika i namještenika u upravnim odjelima i službi Grada Otok (Službeni vjesnik Grada Otoka 14/23)

Osnovica za obračun plaće utvrđena je Odlukom o visini osnovice za obračun plaće službenika i namještenika (Službeni vjesnik Grada Otok 8/23).

**PRAVILA I POSTUPAK TESTIRANJA**

Prethodnoj provjeri znanja i sposobnosti mogu pristupiti samo kandidati/kinje koji ispunjavaju formalne uvjete Javnog natječaja.

Kandidati/kinje koji ostvare pravo na pristup prethodnoj provjeri znanja i sposobnosti bit će o tome obaviješteni putem elektroničke pošte na e-mail adresu koju su naveli u prijavi.

Po dolasku na provjeru znanja, od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji ne mogu dokazati identitet neće moći pristupiti testiranju. Za kandidata/kinju koji ne pristupi testiranju smatrat će se da je povukao prijavu na Javni natječaj.

Kandidati/kinje su dužni pridržavati se utvrđenog vremena i rasporeda testiranja.

**Prethodna provjera znanja i sposobnosti obuhvaća:**

* **pisano testiranje**
* **intervju s kandidatima koji su ostvarili najmanje 50% bodova na provedenom pisanom testiranju**

Za svaki dio provjere znanja dodjeljuje se od 1 do 10 bodova.

Po utvrđivanju identiteta, kandidati/kinje će pristupiti pisanoj provjeri znanja.

Navedena provjera traje 60 minuta.

Za vrijeme provjere znanja i sposobnosti **nije dopušteno:**

* koristiti se bilo kakvom literaturom odnosno bilješkama;
* koristiti mobitel ili druga komunikacijska sredstva
* napuštati prostoriju u kojoj se odvija provjera
* razgovarati s ostalim kandidatima
* na bilo koji drugi način ometati koncentraciju ostalih kandidata.

Kandidati/kinje koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo za provedbu Javnog natječaja neće bodovati.

O vremenu i mjestu održavanja intervjua kandidati/kinjebiti će obaviješteni putem elektroničke pošte na e-mail adresu koju su naveli u prijavi.

Intervju se provodi samo s kandidatima koji su ostvarili najmanje 50% bodova iz svakog dijela provjere znanje i sposobnosti kandidata/kinje na provedenom testiranju.

Povjerenstvo za provedbu Javnog natječaja kroz intervju s kandidatima/kinjama utvrđuje interese, profesionalne ciljeve i motivaciju istih za rad u jedinici lokalne samouprave.

Rezultati intervjua boduju se na isti način kao pisano testiranje.

Kandidati/kinje koji su pristupili testiranju imaju pravo uvida u rezultate provedenog postupka.

Nakon provedenog testiranja i intervjua Povjerenstvo za provedbu Javnog natječaja utvrđuje rang-listu kandidata prema ukupnom broju bodova ostvarenih na testiranju i intervjuu.

Povjerenstvo za provedbu Javnog natječaja dostavlja gradonačelniku Izvješće o provedenom postupku, koje potpisuju svi članovi Povjerenstva za provedbu Javnog natječaja.

Gradonačelnik donosi Rješenje o imenovanju pročelnika/ice, koje će biti dostavljeno svim kandidatima/kandidatkinjama koji ispunjavaju formalne uvjete Javnog natječaja.

Kandidat/kinja koji nije zadovoljan Rješenjem o imenovanju izabranog kandidata/kinje može pokrenuti upravni sporu roku od 30 dana od dana dostave rješenja o imenovanju.

**POZIV ZA TESTIRANJE BITI ĆE OBJAVLJEN, NAJMANJE 5 DANA PRIJE TESTIRANJA NA WEB STRANICI GRADA OTOK**

**POVJERENSTVO ZA**

**PROVEDBU JAVNOG NATJEČAJA**